ಸ್ಯಾಮ್ಸಂಗ್ ಉತ್ಪಾದನಾ ಘಟಕ ಚೀನಾದಿಂದ ಭಾರತಕ್ಕೆ ಶಿಫ್ಟ್ 4,825 ಕೋಟಿ ಹೂಡಿಕೆ ದಕ್ಷಿಣ ಕೊರಿಯಾದ ಟೆಕ್ ದೈತ್ಯ ಸ್ಯಾಮ್ಸಂಗ್, ಭಾರತದಲ್ಲಿ ಬರೋಬ್ಬರಿ 4,825 ಕೋಟಿ ರೂಪಾಯಿ ಹೂಡಿಕೆ ಮಾಡಲು ಮುಂದಾಗಿದೆ. ಅಲ್ಲದೆ ತನ್ನ ಮೊಬೈಲ್ ಮತ್ತು ಐಟಿ ಡಿಸ್ಪ್ಲೇ ಉತ್ಪಾದನಾ ಘಟಕವನ್ನ ಚೀನಾದಿಂದ ಉತ್ತರಪ್ರದೇಶಕ್ಕೆ ಶಿಫ್ಟ್ ಮಾಡಲು ಮುಂದಾಗಿದೆ ಅಂತ ಯುಪಿ ಸರ್ಕಾರದ ವಕ್ತಾರರು ಹೇಳಿದ್ದಾರೆ. ಉತ್ತರಪ್ರದೇಶ ಸರ್ಕಾರ, ಸ್ಯಾಮ್ಸಂಗ್ ಡಿಸ್ಪ್ಲೇ ಪ್ರೈವೇಟ್ ಲಿಮಿಟೆಡ್ಗೆ ನೊಯ್ಡಾದಲ್ಲಿ ಉತ್ಪಾದನಾ ಘಟಕ ಸ್ಥಾಪಿಸಲು ವಿಶೇಷ ಇನ್ಸೆಂಟೀವ್ಸ್ ನೀಡಲು ನಿರ್ಧರಿಸಿದೆ. ನೊಯ್ಡಾದಲ್ಲಿ ತಲೆ ಎತ್ತಲಿರುವ ಸ್ಯಾಮ್ಸಂಗ್ ಘಟಕವು ಸಂಸ್ಥೆಯ ಹೈ ಟೆಕ್ನೀಕ್ ಯೋಜನೆಯಾಗಲಿದೆ. ಅಲ್ಲದೆ ಈ ಘಟಕವು ವಿಶ್ವದಲ್ಲೇ ಮೂರನೇ ಅತೀ ದೊಡ್ಡ ಸೌಲಭ್ಯವಾಗಿರಲಿದೆ ಎಂದು ಉತ್ತಪ್ರದೇಶ ಸರ್ಕಾರದ ವಕ್ತಾರರು ತಿಳಿಸಿದ್ದಾರೆ. ಈಗಾಗಲೇ ಸ್ಯಾಮ್ಸಂಗ್ ನೊಯ್ಡಾದಲ್ಲಿ ಮೊಬೈಲ್ ಉತ್ಪಾದಕ ಘಟಕವನ್ನ ಹೊಂದಿದೆ. 2018ರಲ್ಲಿ ಪ್ರಧಾನಿ ಮೋದಿ ಈ ಘಟಕವನ್ನ ಉದ್ಘಾಟಿಸಿದ್ದರು. ಈಗ ಹೊಸದಾಗಿ ಸ್ಥಾಪಿಸಲಾಗ್ತಿರೋ ಉತ್ಪಾದನಾ ಘಟಕದಿಂದ 510 ಮಂದಿಗೆ ನೇರ ಉದ್ಯೋಗ ಹಾಗೂ ಇನ್ನೂ ಹಲವಾರು ಮಂದಿಗೆ ಪರೋಕ್ಷವಾಗಿ ಉದ್ಯೋಗ ಲಭಿಸಲಿದೆ ಎಂದು ಹೇಳಲಾಗಿದೆ. ಕಳೆದ ಶುಕ್ರವಾರದಂದು ಸಿಎಂ ಯೋಗಿ ಆದಿತ್ಯನಾಥ್ ನೇತೃತ್ವದಲ್ಲಿ ನಡೆದ ಸಂಪುಟ ಸಭೆಯಲ್ಲಿ, ಸ್ಯಾಮ್ಸಂಗ್ ಘಟಕ ಸ್ಥಾಪನೆಗೆ ಇನ್ಸೆಂಟೀವ್ ನೀಡುವ ಬಗ್ಗೆ ನಿರ್ಧರಿಸಲಾಯ್ತು ಎಂದು ವರದಿಯಾಗಿದೆ. ಯುಪಿ ಎಲೆಕ್ಟ್ರಾನಿಕ್ಸ್ ಉತ್ಪಾದನಾ ನೀತಿ 2017ರ ಪ್ರಕಾರ, ಸ್ಯಾಮ್ಸಂಗ್ ಕಂಪನಿಗೆ ಭೂಮಿ ವರ್ಗಾವಣೆ ಮೇಲಿನ ಸ್ಟಾಂಪ್ ಡ್ಯೂಟಿಯಿಂದ ವಿನಾಯಿತಿ ಸಿಗಲಿದೆ. ಈ ಯೋಜನೆಗಾಗಿ ಉತ್ತರಪ್ರದೇಶ ಸರ್ಕಾರ ಐದು ವರ್ಷಗಳಿಗೆ 250 ಕೋಟಿ ರೂ. ಹಣವನ್ನ ವ್ಯಯಿಸಬೇಕಿದೆ. ಹಾಗೇ ಕೇಂದ್ರದ ಸ್ಕೀಮ್ ಫಾರ್ ಪ್ರಮೋಷನ್ ಆಫ್ ಮ್ಯಾನ್ಯುಫ್ಯಾಕ್ಷರಿಂಗ್ ಎಲೆಕ್ಟ್ರಾನಿಕ್ ಕಂಪೋನೆಂಟ್ಸ್ ಆಯಂಡ್ ಸೆಮಿಕಂಡಕ್ಟರ್ಸ್ SPECS ಯೋಜನೆಯಡಿ ಸ್ಯಾಮ್ಸಂಗ್ ಕಂಪನಿ ಹಣಕಾಸು ಇನ್ಸೆಂಟಿವ್ ರೂಪದಲ್ಲಿ 460 ಕೋಟಿ ಸ್ವೀಕರಿಸಲಿದೆ. ಈ ಯೋಜನೆ ಮೂಲಕ ಉತ್ತರ ಪ್ರದೇಶ ಎಕ್ಸ್ಪೋರ್ಟ್ ಹಬ್ ಆಗಿ ಜಾಗತಿಕ ಮಟ್ಟದಲ್ಲಿ ಗುರುತಿಸಿಕೊಳ್ಳಲಿದೆ. ಹಾಗೇ ರಾಜ್ಯಕ್ಕೆ ಹೆಚ್ಚಿನ ವಿದೇಶಿ ನೇರ ಹೂಡಿಕೆಎಫ್ಡಿಐ ಪಡೆಯಲು ಸಹಾಯಕವಾಗಿದೆ ಎಂದು ಹೇಳಲಾಗಿದೆ.